ӨЗГӨН РАЙОНДУК БИЛИМ БЕРҮҮ БАШКАРМАЛЫГЫНЫН БАШЧЫСЫНА,

ӨЗГӨН РАЙОНУНУН ПРОКУРОРУНА

Озгон району, Кара добо айыл өкмөтү

Беш Терек айылы, Тургунбаев көчөсүнүн тургуну

02.05.1972-ж.т. тел: 0770-хх хх хх.

Искендерова Гулбарчындан

**АРЫЗ**

№24 мектептин директорунун мыйзамсыз иш аракеттери боюнча.

05-февраль 2016-жылы Кара добо айыл өкмөтүндө жайгашкан №24 орто мектебинин директору (мугалими) Маданиятсызова Уркуя менин кызым 8-класстын окуучусу Искендерова Сумаяны “жоолугуңду чечип келмейинче мектепке кирбейсиң” деген сөздөр менен кызымды колунан жетелеп, мектептен (класстан) чыгарып салды. Ушул аракети менен аталган кызматкер биздин дин тутуу эркиндигибизди жана билим алууга болгон Конституциялык укугубузду одоно түрдө тебеледи. Азыркы күндө кызым 5 күндөн бери мектепке баруудан коркуп бара албай жүрөт. Терең моралдык зыян көрүп, үйдөн чыкпай жатат. Мектеп директору ушул аракети менен көптөгөн окуучу, мугалимдердин көзүнчө кызымдын абийри, намысына эсептелгис зыян келтирди. Ушул окуяга төмөнкү адамдар күбө болушкан: тарых мугалими Астанов Мыктар, адабият мугалими Майрамова Аксана, №8б класынын окуучулары.

Мыйзамдарга ылайык, ар бир жаран дин тутуу эркиндигине жана эркин билим алууга укуктуу, эч ким бирдиктүү форманы кийүүнү жана жоолукту чечүүнү мажбурлоого укугу жана акысы жок. Форманы сунуштоосу гана мүмкүн. Ушул кызматкер өзүнүнүн ээлеген кызмат ордуна ылайыктуу эмес деп эсептейбиз жана тийиштүү жазасын алуусу керек. Андан сырткары, күнөлүү кызматкерлерден моралдык запкы чеккенибиз үчүн 1 500 000 сомдук зыянды өндүрүү маселесин жактоочулар аркылуу сот органдарына кайрылуу маселесин дагы сөзсүз көтөрөбүз.

Жогорудагыларга байланыштуу, Сиздерден сураймын:

1. Кыргыз Республикасынын эмгек кодексинин 83-статьясынын 3, 6 пунктарына ылайык, №24 орто мектебинин директору (мугалими) Маданиятсызова Уркуяны ээлеген кызмат ордунан бошотуу маселелин карап чыгууну.

2. №24 орто мектебинин директору (мугалими) Маданиятсызова Уркуяны Кыргыз Республикасынын Кылмыш-жаза кодексинин 134, 299, 305-статьялары менен кылмыш жаза жоопкерчилигине тартууну.

3. Район/шаардык орто мектептерине ушул сыяктуу мыйзасыз көрүнүштөрдүн алдын алуу жана болтурбоо максатында бардык орто билим берүү мекемелерине эскертүүлөрдү берүүнү.

Арыз ээси: Искендерова Гулбарчын 11-февраль, 2016 жыл